CELEX: 62017TA0344
Language: sk
Date: 2022-03-30 00:00:00
Title: Vec T-344/17: Rozsudok Všeobecného súdu z 30. marca 2022 – Latam Airlines Group a Lan Cargo/Komisia („Hospodárska súťaž – Kartely – Trh nákladnej leteckej dopravy – Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave – Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) – Výmena informácií – Územná právomoc Komisie – Premlčanie – Zásada ne bis in idem – Zásada zákazu diskriminácie – Právo na obhajobu – Štátny nátlak – Jediné a pokračujúce porušenie – Výška pokuty – Hodnota predajov – Závažnosť porušenia – Poľahčujúce okolnosti – Významne znížená účasť – Proporcionalita – Neobmedzená právomoc“)

23.5.2022   
            
            
               SK
            
            
               Úradný vestník Európskej únie
            
            
               C 207/32
            
         
      Rozsudok Všeobecného súdu z 30. marca 2022 – Latam Airlines Group a Lan Cargo/Komisia
      (Vec T-344/17) (1)
      
      („Hospodárska súťaž - Kartely - Trh nákladnej leteckej dopravy - Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave - Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) - Výmena informácií - Územná právomoc Komisie - Premlčanie - Zásada ne bis in idem - Zásada zákazu diskriminácie - Právo na obhajobu - Štátny nátlak - Jediné a pokračujúce porušenie - Výška pokuty - Hodnota predajov - Závažnosť porušenia - Poľahčujúce okolnosti - Významne znížená účasť - Proporcionalita - Neobmedzená právomoc“)
      (2022/C 207/41)
      Jazyk konania: angličtina
      
         Účastníci konania
      
      
         Žalobkyne: Latam Airlines Group SA (Santiago, Čile), Lan Cargo SA (Santiago) (v zastúpení: B. Hartnett, barrister, O. Geiss a W. Sparks, advokáti)
      
         Žalovaná: Európska komisia (v zastúpení: A. Dawes, H. Leupold a G. Koleva, splnomocnení zástupcovia, za právnej pomoci G. Peretz, QC)
      
         Predmet veci
      
      Návrh podľa článku 263 ZFEÚ na zrušenie rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) v rozsahu, v akom sa týka žalobkýň, a subsidiárne návrh na zníženie pokuty, ktorá im bola uložená
      
         Výrok rozsudku
      
      
                  1.
               
               
                  Článok 1 ods. 1 písm. i) a j), článok 1 ods. 3 písm. i) a j) a článok 1 ods. 4 písm. i) a j) rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) sa zrušuje.
               
            
                  2.
               
               
                  Článok 1 ods. 2 písm. i) a j) uvedeného rozhodnutia sa zrušuje v rozsahu, v akom určuje účasť spoločností Latam Airlines Group SA a Lan Cargo SA jednak na zložke jediného a pokračujúceho porušenia predstavujúcej bezpečnostnú prirážku a odmietnutie zaplatiť provízie a jednak na zložke jediného a pokračujúceho porušenia predstavujúcej palivovú prirážku pred 22. júlom 2005.
               
            
                  3.
               
               
                  Článok 3 písm. i) tohto rozhodnutia sa zrušuje.
               
            
                  4.
               
               
                  Výška pokuty uloženej spoločne a nerozdielne spoločnostiam Latam Airlines Group a Lan Cargo sa stanovuje na 2 244 000 eur.
               
            
                  5.
               
               
                  Žaloba sa v zostávajúcej časti zamieta.
               
            
                  6.
               
               
                  Európska komisia je povinná nahradiť trovy konania.
               
            
         (1)  Ú. v. EÚ C 239, 24.7.2017.